Журналіст Максім Кавалёў звярнуў увагу на новы зацверджаны на пачату лютага пастановай Савета Міністраў спіс пацярпелых у выніку катастрофы на Чарнобыльскай АЭС населеных пунктаў, які за апошнія пяць год скараціўся на 214. Дарэчы, і сродкі, прадугледжаныя бюджэтам на пераадоленне наступстваў чарнобыльскае катастрофы ў 2010 годзе зменшыліся на 200 мільярдаў рублёў – з 635 да 435 мільярдаў. “Выглядае на тое, што ўлады хочуць забыцца на Чарнобыль і сэканоміць на здароўі людзей. Пасля прыняцця гэтай важнай урадавай пастановы не было праведзена нават афіцыйнай прэс-канферэнцыі. Верагодна, нам таксама варта было б звярнуць увагу на гэты факт і накіраваць адмысловы запыт у Міністэрства па надзвычаных сітуацыях, - мяркуе Максім Кавалёў.